farmaciajoansans.com | Dermatitis atopica. Eucerin atopicontrol - farmaciajoansans.com
Dermatitis atopica. Eucerin atopicontrol
25 febrer, 2014 Deixar un comentariCosmètica i dermocosmèticaPerFarmàcia
La dermatitis atòpica és una malaltia crònica inflamatòria que es caracteritza per sequedat de la pell, lesions eczematoses en algunes zones i picor intensa. Es tracta d’ una malaltia hereditària tot i que encara no es coneix la causa exacte. Pot venir acompanyada d’ altres malalties com la rinoconjuntivitis al·lèrgica i l’ asma.
La dermatitis atòpica afecta a un de cada 5 nens. Les lesions eczematoses solen aparèixer a partir del quart mes de vida. En aquest moment les lesions solen ser exsudatives i es troben a la cara i la part externa dels braços i cames. A partir del primer any de vida, les lesions es ressequen i la malaltia es sol manifestar als colzes, el coll, els canells i els genolls (en zones de plecs). En les zones inflamades es produeix un engruiximent de la pell (liquenificacions).
En una tercera part dels nens afectats, la malatia es resol durant la infància. Per la resta, els símptomes persisteixen fins a l’ edat adulta,tot i que el nivell de gravetat varia.
A partir dels 30 anys, es poden formar lesions nodulars molt pruraginoses a la part externa de braços i cames.
Un dels motius de la sequetat de la pell i l’alteració de la funció de la barrera cutània, és la falta de ceramides. Les ceramides són un tipus especial de lípids que emplenen i segellen els espais intercel·lulars de la capa més externa de la pell, impedint així la pèrdua excessiva d’ aigua.
L’aplicació tòpica d’àcids grassos omega-6, extrets d’olis naturals (oli de pipa de raïm, oli d’onagra), pot enfortir la barrera cutània. Aquests AG s’incorporen directament als lípids de la capa més externa de la pell i ajuden a reforçar la funció barrera alterada.
El Licocalcón, extracte de l’arrel de regalèssia (Glycyrrhiza inflate), amb propietats calmants, alleuja la pell irritada i redueix els enrojiments.
L’aplicació sistemàtica de productes adequats per la cura de la pell, ajudarà a controlar la malaltia i reduir el nombre de brots.
En els casos de brots greus, es pot utilitzar cortisona.
Tota la línia AtopiControl no conté ni perfums, ni conservants.
AtopiControl loció 400 ml
Conté un 12% d’àcids grassos omega-6 i el Licocalcón
AtopiControl crema facial 50 ml
Conté un 12 % d’àcids grassos omega-6 i el Licocalcón
AtopiControl Oleogel de bany 400 ml
Conté olis omega
Té una eficàcia similar a la hidrocortisona al 1%. Es pot donar també junt a una cortisona en brots severs. És apte per nens i bebès.
AG omega-6: Reforcen la barrera lipídica i redueixen la pèrdua d’hidratació.
Ceramides: Hidraten i nodreixen intensament.
Licocalcón: pel dolor, inflamació i enrogiment de la pell. Calma i descongestiona la pell.
Mentoxipropanediol: Alleuja la picor
Decandiol: Té una acció antibacteriana. Per les possibles infeccions cutànies.
Atopicontrol spray calmant 15 ml
Conté polidocanol. Alleuja la picor immediatament. És apte per nens a partir de 3 anys.